Helloooooo ค่า ไม่ทราบว่าท่านอื่นๆเป็นกันมั้ยคะ ปากบ่นอิ่ม ไม่หิวๆ แต่พอผ่านร้านขนมทีไร จู่ๆก็รู้สึกท้องว่างขึ้นมาทันทีเลย 55 พัชเป็นประจำเลยค่ะ เนื่องจากกำลังรอไปทานข้าวกลางวันกับท่านพี่ที่นัดเอาไว้ในอีกไม่กี่ชั่วโมงข้างหน้า โอเค๊...หาอะไรรองท้อง เบาๆใกล้ๆก่อนก็ได้ ร้าน U Mai (อูมาอิ) จึงเป็นตัวเลือกอันดับหนึ่งของพัชในเช้าวันนี้ค่ะ

U Mai เป็นร้านคาเฟ่เล็กๆ ที่มีจัด seating เอาไว้ไม่เกิน10คน เนื่องจากทางร้านจะเน้นไปทางขายแบบ take away เสียมากกว่า ร้านนี้ตั้งอยู่ในซอยสุขุมวิท 49 ค่ะ กลางซอยเลย จะอยู่ด้านซ้ายมือของ UFM Fuji Supermarket ดังนั้นลูกค้าจึงสามารถจอดรถในบริเวณหน้าร้านซุเปอร์มาร์เกตได้เลยค่ะ ถ้าหากใครไม่มีรถส่วนตัวก็สามารถเดินทางมาได้โดยBTSเลยค่ะ ลงที่สถานีทองหล่อ ทางออกที่1 เรียกวินมอร์เตอร์ไซด์มา 15 บาท หรือเหมารถกระป้อคันเล็กๆก็เพียงแค่คันละ 20 บาทเท่านั้น 

เมื่อเดินเข้ามาในร้านก็จะเห็นขนมต่างๆนาๆวางอย่างเป็นระเบียบอยู่บนโต๊ะกลางร้านและตามชั้นต่างๆ ไม่ว่าจะเป็น คุ๊กกี้ เค้ก และขนมปังไส้ต่างๆ พัชพยายามจะไม่นับออกมาเป็นแคลลอรี่นะคะ 555 เนื่องจากตัวเลือกเค้ามีให้เลือกหลากหลายพัชจึงต้องใช้เวลาในการเดินดูรอบๆพักใหญ่ๆเลยค่ะ สุดท้ายก็มาจบด้วย Banana Nutella Crepe ชื่อเมนูอาจจะฟังดูทั่วๆไปนะคะ แต่ที่มันได้ความสนใจจากพัชมากที่สุดก็คงเป็นเพราะดีไซน์ของ packaging เค้านี่แหละค่ะ ตัวเครปที่ถูกม้วนเอาไว้อย่างสวยงามในกล่องสีเหลืองที่รูปทรงคล้ายกล้วย และมีตราปั้มนูนเป็นรูปลิงขึ้นมาอยู่บนฝา มันดูเรียบหรูแต่มีอะไรดีอาค่ะ 5555 จริงๆแล้วเค้าจะมีตัวเครป2สีนะคะ สีเหลืองธรรมดาของเครป และสีน้ำตาล ซึ่งได้มีการผสมผงโกโก้ลงไปในแป้งด้วย (แต่จริงๆแล้วรสชาดเหมือนกันค่ะ)

ถึงเค้าจะทำใส่กล่องเอาไว้แล้วเราก็สามารถนั่งทานที่ร้านได้ค่ะ ตอนจ่ายเงินบอกกับพนักงานนะคะว่าขอนั่งทานที่นี่ เค้าก็จะให้ถาดกระดาษและช้อนมาเพื่อที่เราจะได้เอามาเป็นอาวุธในการกิน (self-service สุดๆ) ตอนก่อนจ่ายเงินก็เห็นว่าเค้ามีเมนูเครื่องดื่มด้วย เลยสั่ง Choco Banana Smoothie มาอีก1อย่างค่ะ (มีแต่กล้วยแหะเช้านี้ :P) สำหรับ Banana Nutella Crepe จะราคา 65 บาทค่ะ และ Choco Banana Smoothie จะอยู่ที่แก้วละ 60 บาท

พอได้ที่นั่งแล้วพัชก็ไม่รอช้าค่ะ จัดการพลิกเจ้าเครปม้วนๆออกมาทันที ด้านในจะมีกล้วยหอม ครีมสด Nutella และคาราเมลอยู่ค่ะ ลองเอานิ้วจิ้มดู นิ่มอ่าาาา น่ารัก 5555 เริ่มเล่นละไง พอตักคำแรกเข้าปาก...ฮื้อ อร่อย ! เนื้อเครปของเค้าจะนิ่มๆค่ะ แต่ไม่ได้เละนะเรียกว่าผสมได้สัดส่วนที่พอดีเลยล่ะค่ะ ส่วนตัวครีมก็เนียนนุ่มและไม่หวาน เนื่องจากเราจะได้ความหวานจากNutellaและคาราเมลอยู่แล้ว ซึ่งทางร้านก็ใส่มาได้ในปริมาณที่พอดีมากค่ะ ไม่ทำให้เราเลี่ยนจนกินไม่หมด บวกกับกลิ่นหอมที่เป็นเอกลักษณ์ของกล้วยหอมอยู่แล้ว ขนมหวานชิ้นนี้เรียกว่ารสชาดดีสมกับหน้าตาของเค้าจริงๆค่ะ :D อย่างหนึ่งที่พัชชอบก็คือขนมชิ้นนี้เค้าจะทำวันต่อวันค่ะ โดยพนักงานจะเริ่มทำออกมาวางขายประมาณ9โมง

สำหรับ Choco Banana Smoothie เค้าจะหั่นกล้วยหอมปั่นไปให้ด้วยกันเลยค่ะ ซึ่งทำให้เครื่องดื่มของเรามีความหนืดและรู้สึกถึงกลิ่นหอมของกล้วยได้อย่างชัดเจน แต่ตัวช็อคโกแลตเองยังไม่เข้มข้นพอค่ะ ต้องบอกว่ามันจางไปหน่อย ทำให้เครื่องดื่มแก้วนี้ยังไม่ค่อยประทับใจนัก

ส่วนเรื่องบริการของพนักงานก็ถือว่าดีค่ะ สุภาพดี ขอนามบัตรร้านก็หยิบแล้วยิ้มให้ โดยรวมแล้วร้านนี้ผ่านค่ะ จริงๆแล้วก่อนหน้านี้พัชเคยซื้อครีมมี่ชาเย็นไปลองแล้วด้วย อร่อยดีค่ะ เนื้อขนมปังนุ่มดีและหอมกลิ่นชาไทยค่ะ :D แต่ทานคนเดียวหมดแถวนี่ก็เลี่ยนอยู่ไม่ใช่น้อยนะคะ 555
มื้อเช้าก็หนักไปทางแป้งและน้ำตาลขนาดนี้แล้ว ไม่รู้ว่ามื้อกลางวันท่านพี่ของพัชจะจัดหนักขนาดไหน (เหงื่อตก) ขนมหวาน เค้ก เรากินได้นะคะ กินแต่พอประมาณและอย่าลืมออกกำลังกายกันด้วยนะค๊า Happy Eating ค่า :D

Follow me at: www.facebook.com/foodie.tinychef 
IG: @pachy_w & @foodalbums
